6 โครงการดำเนินงานในอนาคต

6.1 โครงการศึกษาความเหมาะสมในการวางท่อน้ำดิบพื้นที่ปริมณฑลตะวันออก

ตามที่กรมทรัพยากรธรณี มีแนวทางในการแก้ไขปัญหาแผ่นดินทรุด
อันเนื่องจากการใช้น้ำบาดาลในอุตสาหกรรมต่างๆ ทั้งในเขตกรุงเทพฯและปริมณฑล
โดยการระงับการอนุญาตการขุดเจาะบ่อน้ำบาดาลเพิ่มเติมและมาตรการเพิ่มอัตราค่าน้ำบาดาลจาก
3.50 บาท ต่อ ลบ.ม. เป็น 8.50 บาท ต่อ ลบ.ม. ภายในปี 2546 บริษัทฯ
จึงได้ดำเนินการศึกษาหาแนวทางในการสนับสนุนผู้ใช้น้ำในภาคอุตสาหกรรมเหล่านั้นโดยเฉพาะในบริเวณปริมณฑลตะวันออกที่อยู่ในภาวะวิกฤต
ผลการศึกษาความเหมาะสมและความเป็นไปได้ในการวางท่อส่งน้ำดิบไปสู่บริเวณดังกล่าวมีความเป็นไปได้สูง
โดยเป็นการเชื่อมต่อท่อจากเส้นท่อสายหลักในพื้นที่ฉะเชิงเทรา เป็นระยะทางประมาณ 66.3
กิโลกรัม มายังกลุ่มนิคมอุตสาหกรรมบางปู บางพลี ลาดกระบัง และสนามบินสุวรรณภูมิ
โดยจะสามารถให้บริการจ่ายน้ำได้มากถึงร้อยละ 50 ของความต้องการในระยะเริ่มต้น
หรือประมาณ 22 ล้านลบ.ม./ปี ขณะนี้
อยู่ระหว่างการประสานกับการนิคมอุตสาหกรรมแห่งประเทศไทย
คาดว่าจะดำเนินการสำรวจและออกแบบรายละเอียดได้ในปี 2546
โดยมีมูลค่าการลงทุนรวมประมาณ 850 ล้านบาท

6.2 โครงการศึกษาความเหมาะสมในการวางท่อส่งน้ำดิบปราจีนบุรี

โครงการนี้เป็นโครงการวางท่อเพื่อจ่ายน้ำในพื้นที่จังหวัดปราจีนบุรี
ซึ่งจากรายงานการศึกษาความเป็นไปได้เบื้องต้นฉบับเดือนตุลาคม 2539
ที่จัดทำโดยมหาวิทยาลัยเกษตรศาสตร์
ระบุว่าโครงการนี้เป็นการสูบน้ำมาจากอ่างเก็บน้ำใสใหญ่ตอนล่าง
เพื่อรองรับการขยายตัวของภาคอุตสาหกรรมที่คาดว่าจะเกิดขึ้นในอนาคต ซึ่งคาดว่า ในปี 2555
ความต้องการน้ำเพื่อการอุปโภคบริโภคและการอุตสาหกรรม ในเขตพื้นที่นี้จะมีประมาณ 60
ล้านลูกบาศก์เมตร ชุมชนที่สามารถใช้น้ำได้ ได้แก่ อำเภอกบินทร์บุรี อำเภอศรีมหาโพธิ์
อำเภอประจันตคาม และอำเภอนาดี เมื่อโครงการนี้แล้วเสร็จ บริษัทฯ
คาดว่าจะสามารถจ่ายน้ำได้ประมาณ 60 ล้านลูกบาศก์เมตรต่อปี
ซึ่งเพียงพอต่อความต้องการน้ำดังกล่าว

ทั้งนี้ รายงานการศึกษาความเป็นไปได้ของโครงการได้แล้วเสร็จในเดือนตุลาคม 2544
มีมูลค่าเงินลงทุนประมาณ 1,400 ล้านบาท โครงการประกอบด้วยท่อส่งน้ำดิบขนาด 900 – 1,350
มม. ระยะทางรวม 64.4 กม. สามารถสูบส่งน้ำได้ประมาณ 45 ล้าน ลบ.ม. ต่อปี

6.3 โครงการศึกษาความเหมาะสมในการวางท่อส่งน้ำดิบจังหวัดนครราชสีมา

ด้วยประชาชนในเขตเทศบาลเมืองนครราชสีมา
กำลังประสบปัญหาขาดแคลนน้ำเพื่อการอุปโภคบริโภคและอุตสาหกรรม
เนื่องจากแหล่งน้ำที่ใช้อยู่เดิมคืออ่างเก็บน้ำลำตะคอง สามารถจัดสรรน้ำได้เพียง 25 ล้านลบ.ม./ปี
ขณะที่ความต้องการน้ำในการอุปโภคบริโภคสูงขึ้น คาดว่าในปี 2547 จะมีปริมาณความต้องการสูงถึง
46 ล้านลบ.ม. โดยกรมโยธาธิการมีโครงการจัดหาน้ำดิบเพื่อตอบสนองความต้องการที่มีมากขึ้น
โดยวางท่อส่งน้ำจากอ่างเก็บน้ำลำแซะเป็นระยะทาง 71 กิโลเมตร
มาเสริมให้กับประปาในเขตเทศบาลเมือง ประมาณการวงเงินลงทุนรวม 1,800 ล้านบาท
โดยบริษัทฯ มีแผนที่จะเข้าร่วมลงทุนและบริหารระบบสูบส่งทั้ง 2 เส้นท่อ
คือทั้งระบบเส้นท่อเดิมและเส้นท่อใหม่ โดยบริษัทฯ
ได้ว่าจ้างบริษัทที่ปรึกษาให้ทำการศึกษาความเหมาะสม
ในการพัฒนาโครงการวางท่อส่งจ่ายน้ำดิบในพื้นที่ จ.นครราชสีมา
เพื่อศึกษารูปแบบและแนวทางการให้บริการจ่ายน้ำดิบในเชิงธุรกิจ สำหรับการใช้น้ำเพื่อการอุปโภค
บริโภคและอุตสาหกรรม ในพื้นที่ จ.นครราชสีมา
ซึ่งบริษัทที่ปรึกษาได้ส่งร่างรายงานการศึกษาความเหมาะสมโครงการเบื้องต้น เมื่อเดือน กรกฎาคม
2545 และขณะนี้อยู่ระหว่างการศึกษาข้อมูลเพิ่มเติมเพื่อจัดทำรายงานสรุป ต่อไป

ทั้งนี้ ในการศึกษาความเหมาะสมของโครงการต่างๆ บริษัทฯ
ได้กำหนดผลตอบแทนการลงทุนในอัตราประมาณร้อยละ 15
เพื่อใช้กำหนดราคาค่าน้ำดิบของแต่ละโครงการ นอกจากนี้
ปัจจัยที่อาจมีผลกระทบต่อโครงการข้างต้นและอาจส่งผลให้โครงการดังกล่าวไม่สามารถดำเนินการตามแผน
บริษัทฯ ได้เปิดเผยไว้ในส่วนปัจจัยความเสี่ยงแล้ว

นอกจากนี้ บริษัทฯ ยังมีโครงการขยายไปสู่ธุรกิจเกี่ยวเนื่อง เช่น การจัดตั้งโรงงานผลิตท่อ
การติดตั้งมาตรวัดน้ำอัตโนมัติ การให้บริการด้านระบบเครือข่ายผ่านไฟเบอร์ออพติกและระบบ
SCADA รวมทั้งให้บริการระบบข้อมูลแผนที่ทางภูมิศาสตร์และการจัดเก็บค่าบริการ
ซึ่งโครงการดังกล่าวทั้งหมดจะใช้วงเงินลงทุนประมาณ 300 ล้านบาทและจะดำเนินการในประมาณปี
2545-2547 และบริษัท ยูนิเวอร์แซลฯ ซึ่งเป็นบริษัทย่อยของบริษัทฯ
มีแผนการลงทุนในกิจการแปรรูปประปา ระยะ 3 ปี ข้างหน้า อาทิ
สัมปทานกิจการประปาจังหวัดระยอง ขอนแก่นและประปาตามเกาะต่างๆ เช่นเดียวกับที่บริษัท
ยูนิเวอร์แซลฯ ได้ดำเนินการแล้วที่เกาะสีชัง โดยมีวงเงินลงทุนประมาณ 1,400 ล้านบาท